Siegfried Langgaard

Siegfried (Siegfrid) Victor Langgaard (født 13. juli 1852 i København, død 5. januar 1914 på Frederiksberg) var en dansk pianist og komponist og var far til Rued Langgaard.

Liv og gerninger 
Langgaard var søn af etatsråd J.P. Langgaard. Han blev uddannet på Det Kgl. Danske Musikkonservatorium i årene 1874-76 med bl.a. Edmund Neupert og Johan Christian Gebauer (der i øvrigt var hans onkel) som lærere. I 1878 debuterede han som klaversolist, og i somrene 1878 og 1879 modtog han kortvarig undervisning af Franz Liszt. I 1879 fik han Det anckerske Legat og brugte det bl.a. til rejsen til Weimar, hvor Liszt boede. Efter en kort karriere som pianist blev han klaverlærer på konservatoriet fra 1881 til sin død og opgav efterhånden at optræde offentligt. I 1889 blev han udnævnt til kgl. kammermusikus.

Han er begravet på Frederiksberg Ældre Kirkegård.

Et citat fra ”Lidt om Musikens Mission” anskueliggør nogle af Langgaards holdninger, som hans søn angiveligt adopterede:
"Selvfølgelig hører der først og fremmest en særlig Begavelse til at opfatte Musiken; men har man denne Begavelse, saa hører man dog ikke fuldt ud rigtigt før man er et omvendt og troende Menneske, det vil sige, naar man staar i det rigtige Forhold til selve Kunstens Ophav, til Gud."
(Weekendavisen 05.07.2002)

Familie 
Siegfried blev i 1881 gift med pianistinden Emma Foss, der var datter af grosserer Holger T. Foss og Wilhelmine Conradine f. Hornung, datter af pianofabrikant Conrad Christian Horning. De fik sønnen Rued Langgaard.

Værkliste 
Ud over en del sange og klaverstykker skrev Siegfried Langgaard to mindre musikfilosofiske skrifter og efterlod sig et større upubliceret værk.: 
 Lidt om Tonekunstens Mission etc., 2-3. Om Kunstarternes Samklang i Verdensharmonien etc. (udgivelsesår ukendt, men sikkert før 1900) 
 Lidt om Musikens Mission, til Opfattelse af Tonemestrene og deres Værker, populært, improviserende fremstillet for Lægfolk (1901)

Klaverkoncerter 
 Klaverkoncert i e-mol (partitur 1885 – klaverudtog 1887)

Sange 
 Aftenstemning (mandskor – tekst: Jørgen Moe)
 Auf dem Berge (sang) 
 Bryllupskvad (sang – 1898)
 Digtergaver (tekst: Chr. K.F. Molbech)
 Drei Lieder
 En Aften ensom gik jeg nys
 Fire smaa erotiske Sange 
 Flag-Sang (1893)
 Lieder mit Klavier nr. 1-6 
 Moders Sange (tekst: Rolf Harboe) 
 Sange af nordiske Digtere

Klaverstykker 
 3 Klaverstykker 
 Andante funebre
 Capriccio
 Chanson d'Amour 
 Consolation 
 Efteraar, Sonate alla fantasia 
 Elégie 
 Et eventyr (Märchen)
 Etude 
 Fantasia appassionata
 Gammelt minde
 Gammel Vise 
 Galop des bacchantes
 Gavotte nr. 1 i A-dur
 Gavotte nr. 2 i e-mol
 Idyl
 Impromptu pour piano 
 Marche 
 Melodie 
 Menuet ?
 Menuetto antico 
 Seks klaverstykker. op. 8 (1893)
 Serenade 
 Spillemænd/Dorfmusikanten
 Polonæse i f#-mol
 Romantisk Fantasi (se noden)
 Sommerhilsen (Sommergruss)
 Studie für die linke Hand (1893) (se noden)
 To Elegier (Skoven sukker, Taarer)
 Valkyrie 
 Valse Caprice 
 Valse elégiaque 
 Valse espagnole 
 Vuggesang (Wiegenlied)

Omarbejdelser af hans musik 
Rued Langgaard omarbejdede og færdiggjorde en del af sin fars musik:
 Bølge mod kyst (klaver – instrumenteret for orkester af Rued Langgaard 1915)
 Jul – Præludium (ved Rued Langgaard 1938)
 Pinse – Præludium (ved Rued Langgaard 1938)
 Klaverkoncert "Fra Arild" (endelig version ved Rued Langgaard 1938) 
 Vor gamle jord (soli, bl. kor, klaver og orkester ved Rued Langgaard 1939)
 Klaverkoncert (nr. 1) "Rosa trista" (ved Rued Langgaard 1940)

Noter

Litteratur 
 S.Levysohn: "Langgaard, Siegfried Victor" (i: Salmonsens Konversationsleksikon, bind XV; København 1923; s. 420
 Peter E. Nissen, Franz Liszt og de danske pianister: I anledning af Franz Liszt 200-års fødselsdag 2011, Personalhistorisk Tidsskrift 2/2011, 83-107.
 Peter E. Nissen, 'Klaverkonge i Abbatedragt? – Franz Liszts receptions- og virkningshistorie i Danmark 1839-1928'. Universitetsspeciale i musikvidenskab, Københavns Universitet 2005, 200-217.http://www.freewebsite-service.com/peterenissen/Forskning.php/download.php?download_file=2126047767Klaverkonge i Abbatedragt.pdf 
 S.A.E. Hagen: "Langgaard, Siegfried Victor" (i: Dansk biografisk leksikon; Bind X; København 1896; s. 65
 Langgaard.dk om Siegfried Langgaard
 Weekendavisen 5. juli 2002

Eksterne henvisninger 
 

Komponister fra Danmark
Pianister fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer fra København
Personer i Kraks Blå Bog (afdøde)
Siegfried
Ansatte ved Det Kgl. Danske Musikkonservatorium
Kongelige kammermusici fra Danmark